
2017 m. balandžio 6 d. įsakymu Nr.13B-711
CENTRALIZUOTO BIUDŽETINIŲ ĮSTAIGŲ BUHALTERINĖS APSKAITOS SKYRIAUS BUHALTERIO APSKAITININKO PAREIGYBĖS APRAŠYMAS
I. PAREIGYBĖ

1. Centralizuoto biudžetinių įstaigų buhalterinės apskaitos skyriaus buhalteris apskaitininkas yra kvalifikuotas darbuotojas.

2. Pareigybės lygis – C.

3. Centralizuoto biudžetinių įstaigų buhalterinės apskaitos skyriaus buhalterio apskaitininko pareigybė reikalinga tvarkyti biudžetinių įstaigų buhalterinę apskaitą.

4. Šias pareigas einantis darbuotojas tiesiogiai pavaldus skyriaus vedėjui.
II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Turėti ne žemesnį kaip vidurinį išsilavinimą ar įgytą profesinę klasifikaciją.
6. Žinoti ir savo darbe vadovautis Lietuvos Respublikos Konstitucija, Lietuvos Respublikos įstatymais, poįstatyminiais aktais, Lietuvos Respublikos Vyriausybės nutarimais, rajono savivaldybės tarybos sprendimais, mero potvarkiais, administracijos direktoriaus įsakymais. 
7. Gerai išmanyti buhalterinę apskaitą reglamentuojančius teisės aktus.

8. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.
9. Išmanyti raštvedybos bei dokumentų rengimo taisykles.
III. ŠIAS PAREIGAS EINANČIO DARBUOTOJO  FUNKCIJOS

10. Tvarko darbo užmokesčio apskaitą: peržiūri įsakymus (susijusius su darbuotojų priėmimu į darbą, atleidimu,  komandiruotėmis), tikrina bei teikia pasiūlymus dėl darbo laiko apskaitos žiniaraščių pildymo, skaičiuoja darbo užmokestį (tame tarpe pagal autorines sutartis ir kt.), skaičiuoja mokesčius, susijusius su darbo užmokesčiu ir spausdina apskaičiavimo 
     žiniaraščius, tvarko nepanaudotų atostogų kaupimų apskaitą, ruošia darbuotojų korteles, darbo užmokesčio žiniaraščius, darbo išmokėjimo      žiniaraščius, atostoginių skaičiavimo žiniaraščius ir kitas ataskaitas, ruošia pažymas darbuotojams apie išmokėtą darbo užmokestį, rengia tarifikacijas, pertarifikavimus, peržiūri įsakymus (susijusius su darbuotojų krūvių nustatymu, koeficientų nustatymu, priedų skyrimu ir t.t.), rengia ir teikia deklaracijų ar kitų formų ataskaitas, susijusias su darbo užmokesčiu.
11. Tvarko ilgalaikio turto apskaitą: užveda ilgalaikio turto korteles, priskiria materialiai atskaitingiems asmenims, ruošia kitus privalomuosius pirminius  dokumentus, patikrina perdavimo  į eksploataciją, nurašymo, bei kitus dokumentus, susijusius su ilgalaikio turto apskaita, skaičiuoja nusidėvėjimą bei paruošia suvestinius dokumentus, rengia ir teikia įvairias ataskaitas, susijusias su ilgalaikio turto apskaita; 
12. Tvarko komandiruočių išlaidų bei dienpinigių  Lietuvoje ir užsienyje apskaitą.
13. Tvarko kuro apskaitą: kontroliuoja kuro sunaudojimą pagal patvirtintas normas bei kelionės lapus, tikrina užpildytus kelionės lapus.

14. Tvarko atskaitingų asmenų apskaitą ir ruošia avansų apyskaitas, tvarko bankų operacijų,  atsargų, įsipareigojimų, išankstinių apmokėjimų ir gautinų sumų apskaitą, tvarko finansavimo sumų,  pajamų ir sąnaudų apskaitą.
15. Sutikrina inventorizacijos faktinius duomenis su buhalteriniais duomenimis. Inventorizacijos rezultatus įrašo į atitinkamas buhalterinės apskaitos sąskaitas įstaigų vadovų sprendimu.
16. Rengia biudžeto lėšų poreikio paskaičiavimus, derina juos su biudžetinių įstaigų  vadovais.
17. Rajono savivaldybės tarybai patvirtinus biudžeto asignavimus, sudaro įstaigų išlaidų sąmatas pagal joms patvirtintus asignavimus, vykdomas programas bei LR Finansų ministerijos patvirtintą išlaidų valstybinių funkcijų ir ekonominę klasifikaciją.
18. Ruošia ir teikia ataskaitas Statistikos departamentui. 
19. Rengia biudžetinių įstaigų biudžeto vykdymo ir finansinių ataskaitų rinkinius LR teisės aktų bei rajono savivaldybės administracijos direktoriaus nustatyta tvarka ir terminais.
20. Vykdo ir atsako už išankstinę finansų kontrolę, kurios metu pasirašo arba atsisako pasirašyti ant pirminio ūkinės operacijos apskaitos dokumento. Jeigu išankstinės finansų kontrolės metu nustato, kad ūkinė operacija yra neteisėta, ūkinę operaciją pagrindžiantys dokumentai yra netinkamai parengti arba, kad jai atlikti nepakaks patvirtintų asignavimų, atsisako pasirašyti ūkinės operacijos dokumentus ir apie tai praneša biudžetinės įstaigos, kurios apskaitą tvarko, vadovui.

21. Vykdo ir atsako už einamąją finansų kontrolę, kurios metu tikrina, ar apskaitos duomenys teisingai atvaizduoti apskaitos registruose. Einamosios kontrolės metu nustatęs neatitikimų ir trūkumų turi imtis veiksmų šiuos neatitikimus ir trūkumus pašalinti.
22. Teikia informaciją, susijusią su buhalterine apskaita, pagal pareikalavimą rengia ataskaitas biudžetinių įstaigų vadovams.
23. Pasirašo parengtus dokumentus, išskyrus dokumentus, kurie turi būti pasirašyti skyriaus vedėjo. Atsako už apskaitos dokumentų surašymą laiku ir teisingai, už juose esančių duomenų tikrumą ir ūkinės operacijos teisėtumą.
24. Vykdo kitus nenuolatinio pobūdžio skyriaus vedėjo pavedimus, kad būtų pasiektas skyriui pavestų funkcijų įgyvendinimas.

IV.ATSAKOMYBĖ

25. Šias pareigas vykdantis darbuotojas už savo funkcijų nevykdymą ar netinkamą vykdymą atsako teisės aktų nustatyta tvarka.
____________________
Susipažinau

(Parašas)

(Vardas ir pavardė)

(Data)
	
	
	



